ΠΕΡΙΕΧΟΜΕΝΑ
ΑΠΟΦΑΣΕΙΣ
Τρίτη (3η) αύξηση του συνολικού προϋπολογισμού δημόσιας δαπάνης των έργων που εντάσ-
σονται στο Τομεακό Πρόγραμμα Ανάπτυξης
(ΤΠΑ) του Υπουργείου Εθνικής Άμυνας του Εθνικού Προγράμματος Ανάπτυξης (ΕΠΑ) 2021-2025.
Μετατροπή της προσωποπαγούς θέσης του Καθηγητή του Τμήματος Τεχνολογιών Ψηφιακής
Βιομηχανίας της Σχολής Θετικών Επιστημών του
Εθνικού Καποδιστριακού Πανεπιστημίου Αθηνών, Θεοδώρου Μάρη του Ιωάννη σε μόνιμη ορ-
γανική.
ΑΠΟΦΑΣΕΙΣ
Αριθμ. 6859
(1)
Τρίτη (3η) αύξηση του συνολικού προϋπολογισμού δημόσιας δαπάνης των έργων που εντάσ-
σονται στο Τομεακό Πρόγραμμα Ανάπτυξης
(ΤΠΑ) του Υπουργείου Εθνικής Άμυνας του Εθνικού Προγράμματος Ανάπτυξης (ΕΠΑ) 2021-2025.
Ο ΑΝΑΠΛΗΡΩΤΗΣ ΥΠΟΥΡΓΟΣ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ
Έχοντας υπόψη:
1. Τις διατάξεις:
α. Του ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133),
β. του ν. 4635/2019 «Επενδύω στην Ελλάδα και άλλες
διατάξεις» (Α’ 167) και ιδίως της παρ. 4 του άρθρου 129
αυτού,
γ. του ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/
ΕΕ) - δημόσιο λογιστικό και άλλες διατάξεις» (Α’ 143),
δ. του ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο Πρόγραμμα Διαύγεια» (Α’ 112),
ε. του άρθρου 90 του Κώδικα Νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98),το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133),
στ. του άρθρου 110 του ν. 4497/2017 «Άσκηση υπαίθριων εμπορικών δραστηριοτήτων, εκσυγχρονισμός
της επιμελητηριακής νομοθεσίας και άλλες διατάξεις»
(Α’ 171, διόρθωση σφάλματος Α’207),
ζ. του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευομένων φορέων» (Α’ 130),
η. του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
θ. του π.δ. 5/2022 «Οργανισμός του Υπουργείου Ανάπτυξης και Επενδύσεων» (Α’ 15),
ι. του π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139).
2. Την υπ’ αρ. 38/2020 Πράξη Υπουργικού Συμβουλίου της 31.08.2020 «Έγκριση και προσδιορισμός των
πόρων υλοποίησης του Εθνικού Προγράμματος Ανάπτυξης (Ε.Π.Α.) για την προγραμματική περίοδο 2021-2025»
(Α’ 174).
3. Την υπό στοιχεία Y12/07.07.2023 απόφαση του Πρωθυπουργού «Ανάθεση Αρμοδιοτήτων στον Αναπληρωτή
Υπουργό Οικονομικών, Νικόλαο Παπαθανάση» (Β’ 4403).
4. Την υπ’ αρ. 129636/30.11.2021 απόφαση του Υφυπουργού Ανάπτυξης και Επενδύσεων «Έγκριση Τομεα-
κού Προγράμματος Ανάπτυξης του Υπουργείου Εθνικής
Άμυνας στο ΕΠΑ 2021-2025» (Β’ 6012).
5. Την υπ’ αρ. 62564/04.06.2021 απόφαση του Υφυπουργού Ανάπτυξης και Επενδύσεων «Σύστημα Διαχεί-
ρισης και Ελέγχου - Κανόνες επιλεξιμότητας δαπανών για
τα προγράμματα του Εθνικού Προγράμματος Ανάπτυξης
(ΕΠΑ) 2021-2025» (Β’ 2442).
6. Την υπ’ αρ. 141748/27.12.2021 απόφαση του Υφυπουργού Ανάπτυξης και Επενδύσεων «1η Αναθεώρηση
Εθνικού Προγράμματος Ανάπτυξης (ΕΠΑ) 2021-2025»
(Β’ 6358) και την υπ’ αρ. 42416/8-5-2023 απόφαση του
Υφυπουργού Ανάπτυξης και Επενδύσεων «2η Αύξηση
του συνολικού προϋπολογισμού δημόσιας δαπάνης
των έργων που εντάσσονται στο Τομεακό Πρόγραμμα
Ανάπτυξης (ΤΠΑ) του Υπουργείου Εθνικής Άμυνας του
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2511
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2511/26.04.2024
Εθνικού Προγράμματος Ανάπτυξης (ΕΠΑ) 2021-2025»
(Β’ 3073).
7. Το υπό στοιχεία Φ810/13876/Σ.2063/2-2-2024 έγγραφο του Υπουργείου Εθνικής Άμυνας σύμφωνα με το
οποίο, για την αντιμετώπιση του στεγαστικού προβλήματος κυρίως των στελεχών των Ενόπλων Δυνάμεων
αλλά εν μέρει και λοιπών εργαζόμενων Δημοσίου Τομέα,
δημιουργείται η ανάγκη για περαιτέρω αύξηση του συνολικού προϋπολογισμού δημόσιας δαπάνης των έργων
που εντάσσονται στο Τομεακό Πρόγραμμα Ανάπτυξης
του Υπουργείου Εθνικής Άμυνας του ΕΠΑ 2021-2025.
8. Το υπό στοιχεία Φ810/36242/Σ.5506/20-3-2024 έγγραφο του Υπουργείου Εθνικής Άμυνας σύμφωνα με το
οποίο «[…] απαιτείται η διάθεση των 100.000.000,00 €,
επιτρέποντας την ισόποση ένταξη της δράσης σε οικεία
Συλλογική Απόφαση, εκ των οποίων τα 30 εκατ. € θα
αποτελούν επιλέξιμο προϋπολογισμό του ΕΠΑ 20212025 […]».
9. Την υπ’ αρ. 6054/29-03-2024 εισήγηση του Γενικού
Γραμματέα Δημοσίων Επενδύσεων - ΕΣΠΑ προς τον Αναπληρωτή Υπουργό Εθνικής Οικονομίας και Οικονομικών
για την αύξηση του ποσοστού του συνολικού προϋπολογισμού δημόσιας δαπάνης των έργων που εντάσσονται
στο ΤΠΑ του Υπουργείου Εθνικής Άμυνας από 166,875%
σε 291,875%, αύξηση κατά 125% ήτοι €30.000.000, της
συνολικής δημόσιας δαπάνης του Προγράμματος.
10. Την υπ’ αρ. 163/2024 εισηγητική έκθεση προϊσταμένου οικονομικών υπηρεσιών Υπουργείου Εθνικής Άμυ-
νας (περ. ε της παρ. 5 του άρθρου 24 του ν. 4270/2014),
σύμφωνα με την οποία από τις διατάξεις της παρούσας
απόφασης προκαλείται οικονομική επιβάρυνση του π/υ
του ΕΠΑ της προγραμματικής περιόδου 2021-2025 (και
του οικείου ΤΠΑ ΥΠΕΘΑ 2021-25) κατά το ποσό των τριάντα εκατομμύριων (30.000.000,00) ευρώ, αποφασίζουμε:
Άρθρο Μόνο
Την αύξηση του ποσοστού του συνολικού προϋπολογισμού της δημόσιας δαπάνης των έργων που εντάσ-
σονται στο Τομεακό Πρόγραμμα Ανάπτυξης (ΤΠΑ)
του Υπουργείου Εθνικής Άμυνας του ΕΠΑ 2021- 2025
από 166,875% σε 291,875%, αύξηση κατά 125% ήτοι
€ 30.000.000, της συνολικής δημόσιας δαπάνης του
Προγράμματος.
Η αύξηση θα διατεθεί αποκλειστικά στον Άξονα Προτεραιότητας 3.5 «Κοινωνικές επενδύσεις» του Αναπτυ-
ξιακού Στόχου 3 «Κοινωνική Ανάπτυξη» του ΤΠΑ του
Υπουργείου Εθνικής Άμυνας 2021-2025.
Η παρούσα ισχύει από την δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 10 Απριλίου 2024
Ο Αναπληρωτής Υπουργός
ΝΙΚΟΛΑΟΣ ΠΑΠΑΘΑΝΑΣΗΣ
Αριθμ. απόφ. 226
(2)
Μετατροπή της προσωποπαγούς θέσης του Καθηγητή του Τμήματος Τεχνολογιών Ψηφιακής Βι-
ομηχανίας της Σχολής Θετικών Επιστημών του
Εθνικού Καποδιστριακού Πανεπιστημίου Αθηνών, Θεοδώρου Μάρη του Ιωάννη σε μόνιμη ορ-
γανική.
Ο ΠΡΥΤΑΝΗΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Την περ. ββ) της παρ. 3.β) του άρθρου 9 του
ν. 4589/2019 «Συνέργειες Εθνικού και Καποδιστριακού
Πανεπιστημίου Αθηνών, Γεωπονικού Πανεπιστημίου
Αθηνών, Πανεπιστημίου Θεσσαλίας με τα Τ.Ε.Ι. Θεσσαλίας και Στερεάς Ελλάδας, Παλλημνιακό Ταμείο και άλλες
διατάξεις» (Α’13).
2. Την υπ’ αρ. 4065/18-2-2019 (Β’ 877) Πρυτανική Πράξη, με την οποία διαπιστώθηκε, μεταξύ άλλων, η αυτο-
δίκαιη μεταφορά μελών ΔΕΠ του καταργηθέντος με το
άρθρο 7 του ν. 4589/2019 ΤΕΙ Στερεάς Ελλάδας στο ΕΚΠΑ
από 29-1-2019 και η ένταξη του προσωπικού αυτού στο
ιδρυθέν, δυνάμει του άρθρου 15 του ν. 4589/2019, Γενικό
Τμήμα.
3. Την υπ’ αρ. 1709/21-7-2023 (Γ’ 1937) Πρυτανική Πράξη μετακίνησης του Μάρη σε προσωποπαγή θέση Καθη-
γητή του Τμήματος Τεχνολογιών Ψηφιακής Βιομηχανίας.
4. Την υπ’ αρ. 117293/14-11-2023 αίτηση του ενδιαφερόμενου, καθώς και τα στοιχεία του προσωπικού του
μητρώου.
5. Την από 28-2-2024 απόφαση της Συγκλήτου, με
την οποία ορίστηκαν τα μέλη της επταμελούς επιτροπής κρίσης.
6. Την από 14-3-2024 απόφαση της επταμελούς επιτροπής κρίσης.
7. Το υπ’ αρ. 26828/21-3-2024 έγγραφο του Τμήματος
Τεχνολογιών Ψηφιακής Βιομηχανίας.
8. Την από 15-4-2024 απόφαση του Πρύτανη.
9. Το γεγονός ότι από την παρούσα απόφαση δεν
προκαλείται πρόσθετη δαπάνη σε βάρος του κρατικού
προϋπολογισμού, αποφασίζουμε:
Τη μετατροπή της προσωποπαγούς θέσης του Καθηγητή του Τμήματος Τεχνολογιών Ψηφιακής Βιομηχανίας
της Σχολής Θετικών Επιστημών, Θεοδώρου Μάρη του
Ιωάννη, σε μόνιμη οργανική θέση της ίδιας βαθμίδας
και του ιδίου Τμήματος, επειδή πληρούνται οι νόμιμες
προϋποθέσεις.
H πράξη αυτή να δημοσιευθεί στην Eφημερίδα της
Κυβερνήσεως.
Αθήνα, 18 Απριλίου 2024
Ο Πρύτανης
ΓΕΡΑΣΙΜΟΣ ΣΙΑΣΟΣ

[Source: 20240202511.pdf | Tokens: 7493]